**ROMÂNIA**

**JUDEȚUL NEAMȚ**

**COMUNA ION CREANGĂ**

**PRIMAR**

**D I S P O Z I Ț I E**

**Nr. 282 din 26.09.2024**

**Privind aprobarea procedurii de identificare și verificare a beneficiarilor de tichete sociale pe suport electronic acordate din fonduri externe nerambursabile pentru nou- născuți**

Analizând temeiurile juridice:

- art.1 lit. a), art.3 și art.4, art.6 alin. (2) din OUG nr. 34/2024 privind unele măsuri pentru sprijinirea categoriilor de cupluri mama- nou- născut defavorizate, cu tichete sociale pe suport electronic acordate din fonduri externe nerambursabile pentru nou- născuți, pentru modificarea Legii nr. 227/2015 privind Codul Fiscal, precum și prorogarea unui termen.

Ținând cont de:

-HCL nr. 142 din 20.11.2023 privind aprobarea reorganizării aparatului de specialitate al primarului comunei Ion Creangă începând cu 01 noiembrie 2023 precum și aprobarea statului de funcții și a organigramei în conformitate cu Legea nr. 296/ 2023 privind unele măsuri fiscal- bugetare pentru asigurarea sustenabilității financiare a României pe termen lung.

-HCL nr. 2 din 31.01.2018 privind aprobarea Regulamentului de organizare și funcționare al compartimentului de asistență social organizat la nivelul comunei Ion Creangă.

Luând în considerare:

- Referatul nr. 9827/ 06.09.2024 întocmit de compartimentul de asistență socială prin care se propune emiterea unei dispoziții cu privire la aprobarea procedurii privind modalitatea de identificare și verificare a destinatarilor finali- persoanele cele mai defavorizate care beneficiază de sprijin material pe bază de tichete sociale pe suport electronic pentru nou- născuți, conform OUG 34/2024.

În temeiul prevederilor art. 155 alin.(1) lit. “d”, alin. (5) lit.” a”, art. 196 alin. (1) lit.” b” din Ordonanța de Urgență a Guvernului nr. 57/2019 privind Codul administrativ,

**Primarul comunei Ion Creangă, județul Neamț;**

**DISPUNE :**

**Art.1** Se aprobă Procedura privind modalitatea de identificare și verificare a destinatarilor finali- persoanele cele mai defavorizate care beneficiază de sprijin material pe bază de tichete sociale pe suport electronic pentru nou- născuți, în baza Ordonanței nr. 34/ 2024 privind unele măsuri pentru sprijinirea categoriilor de cupluri mamă- nou- născut defavorizate cu tichete sociale pe suport electronic acordate din fonduri externe nerambursabile pentru nou- născuți, pentru modificarea Legii nr. 227/2015 privind Codul fiscal, precum și prorogarea unui termen, conform Anexei care face parte integrantă din prezenta dispoziție.

**Art.2** Se desemnează doamna Patrașcu Irina- Elena, consilier în cadrul Compartimentului de asistență socială, să facă recepția pentru fiecare lot de plicuri cu tichete sociale, care va fi consemnată în procesul verbal de recepție.

**Art.3** Compartimentul de asistență socială se va ocupa de aducerea la îndeplinire a prevederilor prezentei.

**Art.4** Secretarul general UAT- Comuna Ion Creangă, va comunica prezenta instituțiilor, autorităților și persoanelor interesate.

PRIMAR Avizat ptr. Legalitate

Dumitru-Dorin TABACARIU SECRETAR GENERAL

Mihaela NIȚĂ

Anexă la Dispoziția nr.282 din 26.09.2024

**PROCEDURĂ**

**Privind modalitatea de identificare și verificare a destinatarilor finali- persoanele cele mai defavorizate care beneficiază de sprijin material pe bază de tichete sociale pe suport electronic pentru nou- născuți, conform Ordonanței de urgență nr. 34/2024**

**CAP.I DISPOZIȚII GENERALE**

1.Prezenta procedură se emite în conformitate cu prevederile Programului de Incluziune și Demnitate Socială 2021- 2027, finanțat din Fondul European de dezvoltare regional și Fondul social European Plus în cadrul obiectivului de ”Investiții pentru ocuparea forței de muncă și creșterea economică” din România, în scopul identificării și verificării categoriilor de destinatari finali- mamele cele mai defavorizate din punct de vedere socioeconomic, care au născut începând cu data intrării în vigoare a prezentei ordonanțe de urgență și care beneficiază de sprijin material pe bază de tichete sociale pe suport electronic nou- născuți.

2.Activitatea de acordare a tichetelor sociale pe suport electronic pentru cupluri mama- nou-născut defavorizate se va desfășura în conformitate cu prevederile Ordonanței de Urgență nr. 34/ 2024 din 11 aprilie 2024 privind unele măsuri pentru sprijinirea categoriilor de cupluri mama- nou- născut defavorizate cu tichete sociale pe suport electronic acordate din fonduri externe nerambursabile pentru nou- născuți, pentru modificarea Legii nr. 227/2015 privind Codul fiscal, precum și prorogarea unui termen.

3.Activitatea de acordare a tichetelor sociale pe suport electronic pentru cuplurile mama- nou=născut din fonduri externe nerambursabile, se va implementa de către Compartimentul de asistență social din cadrul Primăriei comunei Ion Creangă, județul Neamț.

**CAP.II BENEFICIARI**

Cuplurile mamă-nou-născut defavorizate care beneficiază de măsura de sprijin material pe bază de tichete sociale pe suport electronic şi care au calitatea de destinatari finali prevăzute în grupul-ţintă principal sunt:

1. mamele care nasc începând cu data de 12 aprilie 2024, dar nu mai târziu de trei luni de la naşterea copilului şi cărora le este stabilit, prin dispoziţie scrisă a primarului, dreptul la oricare din componentele venitului minim de incluziune, în baza Legii nr. 196/2016 privind venitul minim de incluziune, cu modificările şi completările ulterioare;
2. mamele cu dizabilităţi care nasc începând cu data de 12 aprilie 2024, dar nu mai târziu de trei luni de la naşterea copilului;
3. mamele care nasc începând cu data de 12 aprilie 2024, dar nu mai târziu de trei luni de la naşterea copilului, aflate temporar în situaţii critice de viaţă, respectiv victime ale calamităţilor, ale violenţei domestice, care se află în situaţii deosebite de vulnerabilitate sau aflate în alte situaţii de risc, stabilite prin ancheta socială întocmită de autorităţile publice cu atribuţii în domeniul asistenţei sociale la solicitarea persoanei sau sesizarea unui terţ;
4. mame care nasc începând cu data de 12 aprilie 2024, dar nu mai târziu de trei luni de la naşterea copilului şi care nu deţin acte de identitate;
5. mamele minore care nasc începând cu data de 12 aprilie 2024, dar nu mai târziu de trei luni de la naşterea copilului;
6. mamele care nasc începând cu data de 12 aprilie 2024, dar nu mai târziu de trei luni de la naşterea copilului, cetăţeni străini sau apatrizi proveniţi din zone de conflict armat.

**CAP.III IDENTIFICAREA BENEFICIARILOR**

Modalitățile de identificare a destinatarilor finali sunt:

-campanii de informare în mass- media locală;

-sesizare din partea unor instituții publice sau private;

-semnalizarea/ sesizarea scrisă sau telefonică din partea unei terțe persoane;

-identificare prin intermediul bazelor de date proprii (familii beneficiare de venit minim de incluziune);

-colaborarea cu postul de poliție local în vederea identificării mamelor, victime ale violenței domestic, care se află în situații de dificultate.

-anchetele sociale și verificările în teren efectuate de către asistentul social din cadru Compartimentului de asistență social.

**CAP.IV VERIFICAREA BENEFICIARILOR**

In vederea verificării îndeplinirii condițiilor de eligibilitate pentru cuplurile mama- nou- născut defavorizate care vor fi inserate în listele destinatarilor finali, se va întocmi un dosar care va cuprinde, în funcție de categoria din care provin, următoarele documente justificative:

-acte de identitate cuplul mama- nou- născut;

-dispoziția scrisă a primarului de aprobare a dreptului la oricare din componentele venitului minim de incluziune, în baza Legii nr. 196/2016 privind venitul minim de incluziune, cu modificările și completările ulterioare;

-certificatul de încadrare în grad de handicap;

-anchetele sociale/ verificările în teren efectuate în cauză.

**CAP.V ATRIBUȚII**

Autoritățile administrației publice locale, au următoarele atribuții:

-autoritățile administrației publice locale, prin compartimentul de asistență socială, identifică, întocmesc și își asumă listele cu destinatarii finali, cu evidențierea separate a acestora;

-autoritățile administrației publice locale, prin compartimentul de asistență socială, actualizează lunar și își asumă listele cu destinatarii finali, cu evidențierea separate a acestora. Lista destinatarilor finali va cuprinde: numele și prenumele, adresa de domiciliu și codul numeric personal al acestora.;

-listele destinatarilor finali la nivel local se întocmesc și se aprobă de către reprezentantul legal al autorității publice locale și ulterior se transmit agenției teritoriale pentru plăți și inspecție socială.

Valoarea tichetului social pe suport electronic este de 2000 de lei, acordată într-o tranșă unică, pentru fiecare nou- născut și are în vedere sprijinirea cuplurilor mamă- nou- născut prin acordarea de tichete sociale pe suport electronic în vederea achiziționării de produse de îngrijire a nou-născutului. Măsura de sprijin material se implementează pe o perioadă de 4 ani, respective în perioada 2024- 2027, în limita bugetului disponibil din cadrul Programului Incluziune și Demnitate Socială 2021- 2027 pentru această măsură și în conformitate cu regulile de eligibilitate PoIDS 2021- 2027.

-autoritățile administrației publice locale din care provin destinatarii finali transmit destinatarului final/ reprezeentantului legal al destinatarului final tichetul social pe suport electronic împreună cu informațiile necesare privind lista unităților affiliate de pe raza teritorială unde aceștia își au domiciliul sau reședința;

-pentru destinatarii finali nedeplasabili, autoritățile administrației publice locale prin compartimentul de asistență socială, asigură serviciul de livrare a tichetului electronic la domiciliul sau reședința acestora.

PRIMAR, SECRETAR GENERAL,

Dumitru- Dorin TABACARIU Mihaela NIȚĂ